1. **REDNO NAPREDOVANJE V ŠTUDIJSKEM LETU 2021/2022 Z DOSEŽENIMI 54 KT**

V višji letnik **redno napredujejo** študenti in študentke, ki dosežejo 90 odstotkov KT, predpisanih s predmetnikom (54 od 60 KT).

1. **NAPREDOVANJE V ŠTUDIJSKEM LETU 2021/2022 Z DOSEŽENIMI VSAJ 51 KT**

Študenti in študentke, ki dosežejo 85 odstotkov obveznosti, **torej vsaj 51 KT**, izjemno napredujejo v višji letnik iz upravičenih razlogov – epidemije COVID-19 in jim **ne bo potrebno oddati prošnje za napredovanje v višji letnik z manjkajočimi KT,** saj se vsem priznajo posebne okoliščine (epidemija COVID - 19) kot razlog za izjemno napredovanje.

Študentom z doseženimi 51 KT in več se bodo - enako kot v preteklem študijskem letu - avtomatično odprli vpisni listi.

1. **NAPREDOVANJE V ŠTUDIJSKEM LETU 2021/2022 Z DOSEŽENIMI MANJ KOT 51 KT – VELJA ZA DRUGO STOPNJO**

Študentom študijskega programa, navedenega v Preglednici 1 se poleg možnosti napredovanja v višji letnik pod pogoji iz prejšnje točke, omogoči tudi izjemno napredovanje - (vpis) v višji letnik - na podlagi **pravočasno oddane** **prošnje za napredovanje v višji letnik, pod naslednjimi pogoji:**

* da so dosegli najmanj tako število KT, kot je navedeno v zadnjem stolpcu *Preglednice 1 (izjemno napredovanje 85 %)*
* da izkažejo, da niso mogli opravljati obveznosti pri učni enoti/predmetu, ki je naveden v *preglednici 1,* ker je ni bilo mogoče (v celoti) izvesti zaradi epidemije COVID - 19. V primeru, da je bilo študentom in študentkam navedeno obveznost omogočeno opraviti do zaključka študijskega leta zaradi preklica epidemije COVID-19, potem za te študente in študentke veljajo pogoji za napredovanje, kot jih določa prejšnja točka.

 

Rok za oddajo prošnje za napredovanje v višji letnik s spregledom KT iz te točke je **od 1. 9. 2021 do 17. 9. 2021**.